APC (gen)
Adenomska polipoza coli (APC), znana i kao delecija u polipozi 2.5 (DP2.5) je protein koji je kod ljudi kodiran genom APC. APC protein je negativni regulator koji kontrolira koncentracije beta-katenina i stupa u interakciju s E-kadherinom, koji su uključeni u ćelijsko prianjanje. Mutacije u genu APC mogu rezultirati kolorektumskim karcinomom. APC je klasificiran kao tumor supresorski gen. Geni za suzbijanje tumora sprječavaju nekontrolirani rast ćelija, što može rezultirati kancerogenim tumorima. Protein kojeg proizvodi gen APC ima kritičnu ulogu u nekoliko ćelijskih procesa koji određuju može li se ćelija razviti u tumor. APC protein pomaže kontrolu koliko često se ćelija dijeli, kako se veže za druge ćelije u tkivu i kako se ćelija polarizira. Kontrolira i morfogeneze 3D struktura, ili da li se ćelija kreće unutar tkiva ili dalje od njega. Ovaj protein također pomaže u osiguravanju ispravnog broja hromosoma u ćelijama proizvedenim ćelijskom diobom. APC protein ove aktivnosti izvršava uglavnom povezivanjem s drugim proteinima, posebno onima koji su uključeni u međućelijske veze i signalizaciju. Aktivnost jednog proteina, posebno beta-katenina, kontrolira APC protein. Regulacija beta-katenina sprečava prečesto uključivanje gena koji podstiču diobu ćelija i sprečava njihov rast.